মানবতাবিরোধী অপরাধী বিএনপি নেতা সালাউদ্দিন কাদের চৌধুরীর মৃত্যুদণ্ডাদেশকে ‘অবৈধ’ দাবি করে তার ছেলে হুম্মাম কাদের চৌধুরী বলেছেন, ‘তার বাবা কারো কাছে মাথা নত করে না।’ ২২ নভেম্বর সকাল পৌনে ১১টার দিকে চট্টগ্রামের রাউজানের মধ্যগহিরায় গ্রামের বাড়িতে এক সংবাদ সম্মেলনে এসব মন্তব্য করেন তিনি। সাকার মরদেহ দাফনের পর আয়োজিত এই সংবাদ সম্মেলনে হুম্মাম কাদের চৌধুরী বলেন, ‘ফাঁসি কার্যকরের আগে পরিবারের সদস্যদের সঙ্গে শেষ সাক্ষাতের সময় প্রাণভিক্ষা প্রসঙ্গ উঠলে বাবা বলেন, ৬ ফুট ২ ইঞ্চি তোমার বাবা, কারও কাছে মাথা নত করে না।’